રાજકોટ બિલ્ડર એસોસીએશનના પ્રમુખ પરેશભાઈ ગજેરાએ વાતચીતમાં કહ્યું કે 12થી18 મીટર સુધીના રોડ પર 30 મીટર ઉંચાઈની મંજુરી આપવામાં આવી છે જે અગાઉ 25 મીટર હતી. એફએસઆઈમાં કોઈ વધારો નથી એટલે બાંધકામ દ્રષ્ટીએ કોઈ લાભ નથી. પરંતુ પાર્કીંગ અને ખુલ્લી જગ્યા વધુ મળશે. ગ્રાઉન્ડ ફલોર તથા પ્રથમ માળે પાર્કીંગ રાખવાના સંજોગોમાં તે જગ્યા ઉંચાઈમાં મજરે મળશે એટલે 8 માળને બદલે 9કે10 માળ પણ થઈ શકશે. રહેણાંક માટેના માળ નહીં બની શકે. પરંતુ પાર્કીંગ કે ખુલ્લી જગ્યામાં તેનો ઉપયોગ થશે. વાહનોની વધતી સંખ્યાથી ગીચતા અને પાર્કીંગની ડીમાંડ વધતી જાય છે ત્યારે આ પગલુ ઘણુ મહત્વપૂર્ણ બનશે.